sukhrobnurali/uzbek-legal-corpus huggingface dataset:
SURXONDARYo VILOYATINING HUDUDIDA ChEGARA ZONASI OʻRNATILGAN TUMAN, ShAHAR, ShAHARChA QIShLOQ KENGAShLARI, TEMIR YOʻL BEKATLARI, TAYYORAGOHLAR VA MAʼMURIY-HUDUDIY BOʻLINMALAR ROʻYXATIGA OʻZGARTIRISh KIRITISh TOʻGʻRISIDA
(resolution, 2021-12-03)

Oʻzbekiston Respublikasi Vazirlar Mahkamasining 2009-yil 13-martdagi 68-son “Oʻzbekiston Respublikasi aholi punktlarining maʼmuriy-hududiy tuzilishini takomillashtirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 12-son, 130-modda) asosan Oʻzbekiston Respublikasi Ichki ishlar vazirligi va Milliy xavfsizlik xizmati qaror qiladi: 1. Oʻzbekiston Respublikasi Ichki ishlar vazirligi va Davlat chegaralarini himoya qilish qoʻmitasining 2001-yil 9-noyabrdagi 5 va 1-sonli qarori (roʻyxat raqami 1084, 2001-yil 16-noyabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2001-yil, 22-son) bilan tasdiqlangan Surxondaryo viloyatining hududida chegara zonasi oʻrnatilgan tuman, shahar, shaharcha qishloq kengashlari, temir yoʻl bekatlari, tayyoragohlar va maʼmuriy-hududiy boʻlinmalar roʻyxatiga ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI OLIY VA OʻRTA MAXSUS TAʼLIM VAZIRLIGI HUZURIDA “MAʼNAVIYAT VA MAʼRIFAT” MARKAZINI TAShKIL ETISh TOʻGʻRISIDA
(resolution, 2018-09-19)

Yoshlarni maʼnaviy-axloqiy tarbiyalash ishlarini kuchaytirish, taʼlim muassasalarining oʻquvchi va talabalarini kamol topishi uchun shart-sharoitlar yaratish, shuningdek talaba yoshlarning dam olishini mazmunli tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Respublika maʼnaviyat targʻibot markazi hamda Oʻzbekiston yoshlarining “Kamolot” ijtimoiy harakati Markaziy Kengashining Toshkent shahridagi “Yoshlik” talabalar shaharchasining “Maʼnaviyat va maʼrifat” markazini Oʻzbekiston Respublikasi Oliy va oʻrta maxsus taʼlim vazirligi huzuridagi “Maʼnaviyat va maʼrifat” markaziga (keyingi oʻrinlarda Markaz deb ataladi) aylantirish yoʻli bilan uni qayta tashkil etish toʻgʻrisidagi taklifi qabul qilinsin. 4. Oʻzbekiston Respublikasi Oliy va oʻrta maxsus taʼlim vazirligi huzuridagi “Maʼnaviyat va maʼrifat” markazining 2-ilovaga* muvofiq tarkibdagi Jamoatchilik kengashi tashkil etilsin. 5. Oʻzbekiston Respublikasi Oliy va oʻrta maxsus taʼlim vazirligi: Respublika Maʼnaviyat targʻibot markazi yordamida bir oy muddatda Markazning ustavini ishlab chiqsin va belgilangan tartibda tasdiqlasin; Oʻzbekiston Respublikasi Davlat mulki qoʻmitasi bilan birgalikda Toshkent shahar, Talabalar koʻchasi, 70-uyda joylashgan binoning Toshkent davlat texnika universiteti balansidan, shuningdek Toshkent shahridagi “Yoshlik” talabalar shaharchasining qayta tashkil etilayotgan “Maʼnaviyat va maʼrifat” markazi mol-mulki Markaz balansiga bepul berilishini belgilangan tartibda taʼminlasin; Oʻzbekiston Respublikasi Mehnat va aholini ijtimoiy muhofaza qilish vazirligi hamda Moliya vazirligi bilan kelishgan holda ikki hafta muddatda Markaz xodimlari mehnatiga haq toʻlash razryadlari va shartlarini belgilangan tartibda ishlab chiqsin va tasdiqlasin; Markazni zarur ixtisoslikka ega boʻlgan malakali kadrlar bilan taʼminlash, shuningdek uning moddiy-texnika bazasini mustahkamlash chora-tadbirlarini koʻrsin. 6. Belgilansinki, Markaz faoliyatini moliyalashtirish Oʻzbekiston Respublikasi respublika budjeti mablagʻlari, yuridik va jismoniy shaxslarning ixtiyoriy badallari va hadyalari, xoʻjalik faoliyatidan va pulli xizmatlar koʻrsatishdan olingan mablagʻlar, shuningdek qonun hujjatlarida taqiqlanmagan boshqa manbalar mablagʻlari hisobiga amalga oshiriladi. 7. Oʻzbekiston Respublikasi Moliya vazirligi: 2018-yilda Oʻzbekiston Respublikasi Davlat budjeti parametrlarida “Ijtimoiy soha” uchun nazarda tutilgan mablagʻlar doirasida Markazni saqlash va uning faoliyatini moliyalashtirish uchun zarur mablagʻlar ajratsin, 2019-yildan boshlab esa har yili Oʻzbekiston Respublikasi Davlat budjetidan “Maorif” sohasiga ajratiladigan xarajatlar parametrlarida nazarda tutsin. 1 ta yengil xizmat avtomobilini saqlashga limit belgilasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
Umumiy yurisdiksiya sudlarining tuzilmasiga oʻzgartirishlar kiritish toʻgʻrisida
(decree, 2017-09-18)

Oʻzbekiston Respublikasi “Sudlar toʻgʻrisida”gi Qonunining 78-moddasiga asosan hamda ayrim maʼmuriy-hududiy birliklar birlashganligi va nomi oʻzgarganligi munosabati bilan: 1. Quyidagi sudlar tugatilsin: jinoyat ishlari boʻyicha Andijon viloyati Asaka shahar sudi; jinoyat ishlari boʻyicha Surxondaryo viloyati Bandixon tuman sudi; jinoyat ishlari boʻyicha Toshkent viloyati Ohangaron shahar sudi; jinoyat ishlari boʻyicha Toshkent viloyati Yangiyoʻl shahar sudi. 2. Jinoyat ishlari boʻyicha Andijon viloyati Asaka shahar sudining raisi va sudyasi jinoyat ishlari boʻyicha Andijon viloyati Asaka tuman sudining sudyalari; jinoyat ishlari boʻyicha Surxondaryo viloyati Bandixon tuman sudining raisi jinoyat ishlari boʻyicha Surxondaryo viloyati Qiziriq tuman sudining sudyasi; jinoyat ishlari boʻyicha Toshkent viloyati Ohangaron shahar sudining raisi jinoyat ishlari boʻyicha Toshkent viloyati Ohangaron tuman sudining sudyasi; jinoyat ishlari boʻyicha Toshkent viloyati Yangiyoʻl shahar sudining raisi va sudyasi jinoyat ishlari boʻyicha Toshkent viloyati Yangiyoʻl tuman sudining sudyalari deb hisoblansin. 3. Oʻzbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti tegishli sudlarning xarajatlar smetasi va shtat jadvaliga zarur oʻzgartirishlar kiritsin. 4. Oʻzbekiston Respublikasi Prezidentining 2004-yil 20-fevraldagi PF-3400-sonli “Umumiy yurisdiksiya sudlarining ayrimlarini tugatish va qayta tashkil etish toʻgʻrisida”gi Farmoniga ilovaga muvofiq oʻzgartirishlar kiritilsin. 5. Mazkur Farmonning ijrosi ustidan nazorat Oʻzbekiston Respublikasi Prezidentining Davlat maslahatchisi M. Toxiriy zimmasiga yuklatilsin. 1. 4-ilovada: a) “Andijon viloyati” boʻlimidan “Asaka shahar” soʻzlari chiqarib tashlansin; b) “Surxondaryo viloyati” boʻlimidan “Bandixon” soʻzi chiqarib tashlansin; v) “Toshkent viloyati” boʻlimidan “Yangiyoʻl shahar” va “Ohangaron shahar” soʻzlari chiqarib tashlansin; g) “Toshkent shahri” boʻlimidagi “Sobir Rahimov” soʻzlari “Olmazor” soʻziga almashtirilsin. 2. 7-ilovada: a) “Andijon viloyati” boʻlimidan “Asaka shahar” soʻzlari chiqarib tashlansin; b) “Surxondaryo viloyati” boʻlimidan “Bandixon” soʻzlari chiqarib tashlansin; v) “Toshkent viloyati” boʻlimidan “Ohangaron shahar” va “Yangiyoʻl shahar” soʻzlari chiqarib tashlansin; g) “Toshkent shahri” boʻlimidagi “Sobir Rahimov” soʻzlari “Olmazor” soʻzlariga almashtirilsin.
OʻQUV MAShGʻULOTLARINI OʻTKAZGANLIK UChUN MEHNATGA SOATBAY HAQ TOʻLASh MIQDORLARINI TASDIQLASh TOʻGʻRISIDA
(resolution, 2011-11-17)

Oʻzbekiston Respublikasi Prezidentining 2010-yil 15-noyabrdagi PF-4253-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2010-yil, 46-son, 413-modda) ijrosini taʼminlash maqsadida Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mehnat va aholini ijtimoiy muhofaza qilish vazirligi qaror qiladi: 1. Oʻquv mashgʻulotlarini oʻtkazganlik uchun mehnatga soatbay haq toʻlash miqdorlari ilovaga muvofiq tasdiqlansin. 2. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi hamda Mehnat va aholini ijtimoiy muhofaza qilish vazirligi tomonidan 2010-yil 2-noyabrdagi 413, 40 va 183-QQ-son qarori (roʻyxat raqami 2153, 2010-yil 12-noyabr) (Oʻzbekiston Respublikasi qonun hujjatlari toʻplami, 2010-y., 46-son, 417-modda) bilan tasdiqlangan Oʻquv mashgʻulotlarini oʻtkazganlik uchun mehnatga soatbay haq toʻlash miqdorlari oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Oliy va oʻrta maxsus, kasb-hunar taʼlimi va ilmiy tadqiqot muassasalarida, qayta tayyorlash va malaka oshirish muassasalarida, shuningdek oʻquv kurslarida oʻquv mashgʻulotlari oʻtkazganlik uchun mehnatga soatbay haq toʻlash miqdorlari 2. Umumtaʼlim maktablari pedagog xodimlariga oʻtgan darsi uchun soatbay haq toʻlash miqdorlari
“NAVOIY KON-METALLURGIYA KOMBINATI” DAVLAT KORXONASINING USTAVIGA OʻZGARTIRIShLAR KIRITISh TOʻGʻRISIDA
(resolution, 2011-01-05)

Oʻzbekiston Respublikasi Prezidentining “Geologiya-qidiruv ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida” 2010-yil 27-avgustdagi PQ-1396-son qarorini bajarish yuzasidan hamda “Navoiy kon-metallurgiya kombinati” Davlat korxonasi ishining iqtisodiy koʻrsatkichlarini yaxshilashda ijro etuvchi organ faoliyatini va xodimlarning moddiy manfaatdorligini tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2008-yil 4-apreldagi 62-son qarori bilan tasdiqlangan “Navoiy kon-metallurgiya kombinati” Davlat korxonasining Ustaviga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. 2.2-bandning 2.2.9-kichik bandi quyidagi tahrirda bayon qilinsin: “2.2.9. Oʻzbekiston Respublikasining barcha hududida qimmatbaho metallar, uran hamda ularga yoʻldosh foydali qazilmalarga oid geologiya-qidiruv ishlarini bajarish”. 2. 3.12-band quyidagi tahrirda bayon qilinsin: “3.12.Bosh direktor Kuzatuvchi kengash bilan kelishgan holda Kombinat xodimlarining ish haqi miqdorini tasdiqlaydi”.
OʻZBEKISTON RESPUBLIKASI PREZIDENTINING “BANK TIZIMINING MOLIYAVIY BARQARORLIGINI YaNADA OShIRISh VA INVESTITSIYaVIY FAOLLIGINI KUChAYTIRISh ChORA-TADBIRLARI TOʻGʻRISIDA” 2010 YIL 6 APRELDAGI PQ-1317-SONLI QARORIGA OʻZGARTISh KIRITISh TOʻGʻRISIDA
(resolution, 2020-07-09)

Oʻzbekiston Respublikasi Prezidentining “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida” 2010-yil 26-noyabrdagi PQ-1438-sonli qaroriga muvofiq: 1. Oʻzbekiston Respublikasi Prezidentining “Bank tizimining moliyaviy barqarorligini yanada oshirish va investitsiyaviy faolligini kuchaytirish chora-tadbirlari toʻgʻrisida” 2010-yil 6-apreldagi PQ-1317-sonli qarorining 1-bandi, shuningdek uning 1-ilovasi 2011-yilning 1-yanvaridan boshlab oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy bankining raisi F.M. Mullajonov zimmasiga yuklansin.
“Oʻzbekiston Respublikasi Konstitutsiyasining 90-moddasiga tuzatish kiritish toʻgʻrisida”gi Oʻzbekiston Respublikasi Qonuni qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish haqida
(constitution, 2019-06-26)

2-modda. Oʻzbekiston Respublikasining 2002-yil 4-aprelda qabul qilingan “Referendum yakunlari hamda davlat hokimiyati tashkil etilishining asosiy prinsiplari toʻgʻrisida”gi 350-II-sonli Konstitutsiyaviy Qonuniga (Oʻzbekiston Respublikasi Oliy Majlisining Axborotnomasi, 2002-yil, № 4-5, 60-modda; Oʻzbekiston Respublikasi Oliy Majlisi palatalarining Axborotnomasi, 2008-yil, № 12, 637-modda) quyidagi oʻzgartishlar kiritilsin: 1) 1-moddaning birinchi qismidagi “besh yildan yetti yillik qilib” degan soʻzlar chiqarib tashlansin; 2) 8-moddaning matnidagi “yetti yil” degan soʻzlar “besh yil” degan soʻzlar bilan almashtirilsin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
“GEOGRAFIK OBYEKTLARNING NOMLARI TOʻGʻRISIDA”GI OʻZBEKISTON RESPUBLIKASI QONUNI QABUL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh HAQIDA
(law, 2020-10-04)

1-modda. Oʻzbekiston Respublikasining 1989-yil 21-oktabrda qabul qilingan “Davlat tili haqida”gi 3561–XI-sonli Qonunining (Oʻzbekiston Respublikasining 1995-yil 21-dekabrda qabul qilingan 167-I-sonli Qonuni tahririda) (Oʻzbekiston Respublikasi Oliy Majlisining Axborotnomasi, 1995-yil, № 12, 257-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2010-yil, № 9, 335-modda) 22-moddasi quyidagi tahrirda bayon etilsin: “22-modda. Geografik obyektlarning nomlari davlat tilida aks ettiriladi”. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
SELEKSIYA YUTUGʻIGA OʻZBEKISTON RESPUBLIKASI PATENTINING AMAL QILISHINI UZAYTIRISH QOIDALARIGA OʻZGARTIRISHLAR KIRITISH TOʻGʻRISIDA
(order, 2024-08-27)

Oʻzbekiston Respublikasi Vazirlar Mahkamasining 2011-yil 8-iyundagi 166-son “Oʻzbekiston Respublikasi Intellektual mulk agentligi faoliyatini tashkil etish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-y., 22-23-son, 236-modda) ijrosini taʼminlash maqsadida buyuraman: 1. Oʻzbekiston Respublikasi Davlat patent idorasi direktorining 2008-yil 25-martdagi 13-son buyrugʻi (2008-yil 16-aprel, roʻyxat raqami 1793) (Oʻzbekiston Respublikasi qonun hujjatlari toʻplami, 2008-yil, 16-son, 123-modda) bilan tasdiqlangan Seleksiya yutugʻiga Oʻzbekiston Respublikasi patentining amal qilishini uzaytirish qoidalariga ilovaga muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-banddagi “Oʻzbekiston Respublikasi Davlat patent idorasiga (keyingi oʻrinlarda Patent idorasi deb yuritiladi)” degan soʻzlar “Oʻzbekiston Respublikasi Intellektual mulk agentligiga (keyingi oʻrinlarda Agentlik deb ataladi)” degan soʻzlar bilan almashtirilsin. 2. 8-banddagi “Patent idorasiga” degan soʻzlar “Agentlikka” degan soʻz bilan almashtirilsin. 3. 11-bandning ikkinchi xatboshisidagi “Patent idorasining” degan soʻzlar “Agentlikning” degan soʻz bilan almashtirilsin. 4. 12-banddagi “Patent idorasi” degan soʻzlar “Agentlik” degan soʻz bilan almashtirilsin. 5. Ilovadagi “Oʻzbekiston Respublikasi Davlat patent idorasi 100047, Toshkent shahri, Toʻytepa koʻchasi, 2a uy” degan soʻzlar “Oʻzbekiston Respublikasi Intellektual mulk agentligi”, 100000, Toshkent shahri, Mustaqillik xiyoboni, 59-uy” degan soʻzlar bilan almashtirilsin.
SANOAT MULKI OBYEKTI PATENTINING AMAL QILIShINI TIKLASh QOIDALARIGA OʻZGARTIRIShLAR KIRITISh TOʻGʻRISIDA
(order, 2011-09-30)

Oʻzbekiston Respublikasi Vazirlar Mahkamasining 2011-yil 8-iyundagi 166-son “Oʻzbekiston Respublikasi Intellektual mulk agentligi faoliyatini tashkil etish chora-tadbirlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-y., 22-23-son, 236-modda) ijrosini taʼminlash maqsadida buyuraman: 1. Oʻzbekiston Respublikasi Davlat patent idorasi direktorining 2009-yil 11-martdagi 33-son buyrugʻi (2009-yil 7-aprelda, roʻyxat raqami 1937) (Oʻzbekiston Respublikasi qonun hujjatlari toʻplami, 2009-yil, 15-son, 193-modda) bilan tasdiqlangan Sanoat mulki obyekti patentining amal qilishini tiklash qoidalariga ilovaga muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-banddagi “Oʻzbekiston Respublikasi Davlat patent idorasiga (bundan buyon matnda Patent idorasi deb yuritiladi)” degan soʻzlar “Oʻzbekiston Respublikasi Intellektual mulk agentligiga (keyingi oʻrinlarda Agentlik deb ataladi)” degan soʻzlar bilan almashtirilsin. 2. 8-banddagi “Patent idorasiga” degan soʻzlar “Agentlikka” degan soʻz bilan almashtirilsin. 3. 11-bandning ikkinchi xatboshisidagi “Patent idorasining” degan soʻzlar “Agentlikning” degan soʻz bilan almashtirilsin. 4. 12-banddagi “Patent idorasi” degan soʻzlar “Agentlik” degan soʻz bilan almashtirilsin. 5. Ilovadagi “Oʻzbekiston Respublikasi Davlat patent idorasi 100047, Toshkent shahri, Toʻytepa koʻchasi, 2a uy” degan soʻzlar “Oʻzbekiston Respublikasi Intellektual mulk agentligi 100000, Toshkent shahri, Mustaqillik xiyoboni, 59-uy” degan soʻzlar bilan almashtirilsin.
UMUMJAHON POChTA ITTIFOQINING USTAVIGA SAKKIZINChI QOʻShIMChA BAYoNNOMANI (JENEVA, 2008 YIL 12 AVGUST) RATIFIKATSIYA QILISh TOʻGʻRISIDA
(law, 2011-09-06)

Umumjahon pochta ittifoqining Ustaviga Sakkizinchi qoʻshimcha bayonnoma (Jeneva, 2008-yil 12-avgust) ratifikatsiya qilinsin.
XORIJIY RASMIY HUJJATLARNI LEGALLAShTIRISh TALABINI BEKOR QILUVChI KONVENSIYAGA (GAAGA, 1961 YIL 5 OKTYABR) OʻZBEKISTON RESPUBLIKASINING QOʻShILIShI TOʻGʻRISIDA
(law, 2011-04-04)

Xorijiy rasmiy hujjatlarni legallashtirish talabini bekor qiluvchi Konvensiyaga (Gaaga, 1961-yil 5-oktabr) qoʻshilinsin.
OʻZBEKISTON RESPUBLIKASI BILAN QATAR DAVLATI OʻRTASIDA IKKI TOMONLAMA MUNOSABATLARNI RIVOJLANTIRISh TOʻGʻRISIDAGI BITIMNI (DOHA, 2010 YIL 24 NOYABR) RATIFIKATSIYA QILISh HAQIDA
(law, 2011-09-06)

Oʻzbekiston Respublikasi bilan Qatar Davlati oʻrtasida ikki tomonlama munosabatlarni rivojlantirish toʻgʻrisidagi Bitim (Doha, 2010-yil 24-noyabr) ratifikatsiya qilinsin.
NAZORAT QILUVChI ORGANLAR TOMONIDAN YAKKA TARTIBDAGI TADBIRKORLAR FAOLIYATINI TEKShIRIShLARNI TAShKILLAShTIRISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2017-05-15)

Ushbu qaror Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
“AVVAL XUSUSIYLAShTIRILGAN KORXONALAR — YAGONA SOLIQ TOʻLOVI TOʻLOVChILARINI UMUMBELGILANGAN SOLIQLARNI TOʻLAShGA OʻTKAZISh TARTIBI TOʻGʻRISIDA”GI VAQTINChALIK NIZOMGA OʻZGARTIRIShLAR KIRITISh HAQIDA
(resolution, 2012-02-06)

Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) 7-moddasi va Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 52-son, 560-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 10-martdagi 30, 2009-7-sonli qarori (roʻyxat raqami 1939, 2009-yil 14-aprel) (Oʻzbekiston Respublikasi qonun hujjatlari toʻplami, 2009-y., 16-son, 204-modda) bilan tasdiqlangan “Avval xususiylashtirilgan korxonalar — yagona soliq toʻlovi toʻlovchilarini umumbelgilangan soliqlarni toʻlashga oʻtkazish tartibi toʻgʻrisida”gi vaqtinchalik nizomga ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-bandi quyidagi tahrirda bayon etilsin: “3. Realizatsiya qilingan tovarlar (ishlar, xizmatlar) hajmi soʻnggi ikki chorakda obyektiv sabablarsiz, mol-mulk va yer soligʻining hisoblangan oʻn karra miqdoridan kam boʻlgan summani tashkil etgan avval xususiylashtirilgan korxonalar — yagona soliq toʻlovchilari, bundan qishloq xoʻjaligi mahsulotlarini qayta ishlashni amalga oshiruvchi korxonalar mustasno, soliq organining xabarnomasiga asosan umumbelgilangan soliqlarni toʻlashga oʻtkaziladi. Qishloq xoʻjaligi mahsulotlarini qayta ishlashni amalga oshiruvchi avval xususiylashtirilgan korxonalar — yagona soliq toʻlovchilari, agar ularning realizatsiya qilingan tovarlar (ishlar, xizmatlar) hajmi soʻnggi toʻrt chorakda mol-mulk va yer soligʻining hisoblangan oʻn karra miqdoridan kam boʻlgan summani tashkil etsa, umumbelgilangan soliqlarni toʻlashga oʻtkaziladi.”. 2. 15-bandidagi “2011-yil 1-yanvargacha” degan soʻzlar “2012-yil 1-yanvargacha” degan soʻzlar bilan almashtirilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISHLAR KIRITISH, SHUNINGDEK AYRIMLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

1. Oʻzbekiston Respublikasi Prezidentining baʼzi farmonlariga 2011-yilning 1-yanvaridan boshlab 1-ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining ayrim farmonlari 2011-yilning 1-yanvaridan boshlab 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining “2003-yilning 1-aprelidan boshlab uy-joy-kommunal xizmatlar haqini toʻlash boʻyicha beriladigan imtiyozlar oʻrniga kompensatsiya pul toʻlovlarini joriy etish toʻgʻrisida” 2003-yil 27-martdagi PF-3227-son Farmoni 2-bandidagi “mehnat haqi fondiga” soʻzlari “jismoniy shaxslarning jami daromadiga” soʻzlari bilan almashtirilsin. 3. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF-3594-son Farmonining 1-bandi birinchi xatboshi quyidagi tahrirda bayon etilsin: “1. 2005-yilning 1-iyulidan boshlab toʻgʻridan-toʻgʻri xususiy xorijiy investitsiyalarni jalb etadigan va ilovaga muvofiq roʻyxat boʻyicha iqtisodiyot tarmoqlarida mahsulotlarni ishlab chiqarishga ixtisoslashtirilgan korxonalar yuridik shaxslarning foydasidan olinadigan soliq, mulk soligʻi, ijtimoiy infratuzilmani rivojlantirish va obodonlashtirish soligʻi, mikrofirma va kichik korxonalar uchun belgilangan yagona soliq toʻlashdan, shuningdek Respublika yoʻl jamgʻarmasiga majburiy ajratmalar toʻlashdan ozod qilinsin.”. 4. Oʻzbekiston Respublikasi Prezidentining “Yirik sanoat korxonalari bilan kasanachilikni rivojlantirish asosidagi ishlab chiqarish va xizmatlar oʻrtasida kooperatsiyani kengaytirishni ragʻbatlantirish chora-tadbirlari toʻgʻrisida” 2006-yil 5-yanvardagi PF-3706-son Farmoni 3-bandidagi “besh yil muddatga” soʻzlari “2014-yilning 1-yanvarigacha” soʻzlari bilan almashtirilsin. 1. Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisida” 2002-yil 20-maydagi PF-3076-son Farmoni. 2. Oʻzbekiston Respublikasi Prezidentining “Jismoniy shaxslarning jami daromadini deklaratsiyalash tizimini bosqichma-bosqich joriy etish chora-tadbirlari toʻgʻrisida” 2002-yil 5-sentabrdagi PF-3127-son Farmonining 4-bandi. 3. Oʻzbekiston Respublikasi Prezidentining “Ulgurji savdo korxonalarini soliqqa tortishni takomillashtirish toʻgʻrisida” 2003-yil 4-fevraldagi PF-3205-son Farmoni.